**โครงการอบรมเชิงปฏิบัติการ เรื่อง การเพิ่มทักษะอาชีพเชิงลึกและส่งเสริมการทำเกษตร  
แบบผสมผสานตามหลักปรัชญาเศรษฐกิจพอเพียง   
ดำเนินการโดย : คณะวิทยาการจัดการ**

**ดัชนีชี้วัดความสำเร็จ**

**1. เชิงปริมาณ**  
 มีผู้เข้าร่วมโครงการไม่น้อยกว่าร้อยละ 80 ของ กลุ่มเป้าหมายที่ตั้งไว้

**2. เชิงคุณภาพ**  
 ผู้เข้าร่วมโครงการมีรายได้พ้นเกณฑ์ความยากจน/ครัวเรือนไม่น้อยกว่า   
 38,000 บาท/ปี

**3. เชิงเวลา**   
 สามารถดำเนินโครงการได้แล้วเสร็จตามระยะเวลาที่กำหนด

**กลุ่มเป้าหมาย/ผู้ที่ได้รับประโยชน์**

บุคคลภายนอก ประชาชนผู้มีรายได้ต่ำที่ต้องการพัฒนาคุณภาพชีวิตในพื้นที่ จังหวัดพัทลุง

จำนวน 20 ครัวเรือนๆ ละ 10 คน(200 คน)

**พื้นที่การดำเนินการ**

ในเขตพื้นที่ จังหวัดพัทลุง

**ระยะเวลาดำเนินการ**

ระหว่างวันที่ 23 มิถุนายน - 31 กรกฎาคม 2562

**วิธีการจัดโครงการ**

การดำเนินงานโครงการดังกล่าว คณะวิทยาการจัดการ ได้มีการดำเนินงาน จำนวน 3 ขั้นตอน ดังนี้

1. การลงพื้นที่สำรวจครัวเรือนยากจน ในเขตพื้นที่จังหวัดพัทลุง

2. การจัดกิจกรรม : อบรมเชิงปฏิบัติการ เรื่อง การเพิ่มทักษะอาชีพเชิงลึกและส่งเสริมการทำเกษตรแบบผสมผสานตามหลักปรัชญาเศรษฐกิจพอเพียง

3. การลงพื้นที่ติดตามความก้าวหน้าของโครงการในแต่ละครัวเรือน

ทั้งนี้ การจัดกิจกรรม : อบรมเชิงปฏิบัติการ เรื่อง การเพิ่มทักษะอาชีพเชิงลึกและส่งเสริมการทำเกษตรแบบผสมผสานตามหลักปรัชญาเศรษฐกิจพอเพียง คณะวิทยาการจัดการได้ดำเนินงาน จำนวน 13 กิจกรรม แบ่งเป็นกิจกรรมการเพิ่มทักษะอาชีพเชิงลึก จำนวน 12 กิจกรรม และการจัดตั้งศูนย์เรียนรู้และจำหน่ายสินค้าครัวเรือนยากจนตามโครงการบูรณาการสัมพันธ์เพื่อแก้ปัญหาความยากจนของประชาชนในท้องถิ่น จำนวน 1 กิจกรรม คณะวิทยาการจัดการ ได้กำหนดจัดกิจกรรม จำนวน 13 กิจกรรม แบ่งเป็นกิจกรรมการเพิ่มทักษะอาชีพเชิงลึก จำนวน 12 กิจกรรม ประกอบด้วย การส่งเสริมอาชีพการเลี้ยงไก่พื้นเมือง การส่งเสริมอาชีพเกษตรกรรมเพาะปลูกพืชผักสวนครัวและเลี้ยงไก่ไข่ การส่งเสริมอาชีพการทำขนมหวาน การส่งเสริมอาชีพการทำสบู่สมุนไพรและทำขนมไทย โดยได้เรียนเชิญวิทยากรผู้ทรงคุณวุฒิจากภายในและภายนอกมหาวิทยาลัยราชภัฏสงขลามาให้ความรู้แก่ผู้เข้าร่วมโครงการ และจัดตั้งศูนย์การเรียนรู้ และจำหน่ายสินค้าครัวเรือนยากจนตามโครงการฯ จำนวน 1 กิจกรรม โดยมีครัวเรือนเข้าร่วม จำนวน 20 ครัวเรือน

**ผลการดำเนินงาน**

จากการดำเนินงานโครงการบูรณาการสัมพันธ์เพื่อแก้ปัญหาความยากจนในท้องถิ่น กิจกรรม : อบรมเชิงปฏิบัติการ เรื่อง การเพิ่มทักษะอาชีพเชิงลึกและส่งเสริมการทำเกษตรกรรมแบบผสมผสานตามหลักปรัชญาเศรษฐกิจพอเพียง แต่ละกิจกรรม ดังนี้

จากการดำเนินงานโครงการ คณะวิทยาการจัดการ ได้จัดกิจกรรมอบรมเพิ่มทักษะด้านอาชีพในเชิงลึกให้แก่ครัวเรือนกลุ่มเป้าหมาย จำนวน 7 อาชีพ สรุปผลการดำเนินงาน ดังนี้

1. อบรมเชิงปฏิบัติการ เรื่อง การส่งเสริมอาชีพการเลี้ยงไก่พื้นเมือง มีครัวเรือน เข้าร่วม จำนวน 6 ครัวเรือน

หลังจากการเข้าร่วมอบรม เจ้าของครัวเรือนและผู้เข้าร่วมอบรม มีทักษะความรู้ทั้งภาคทฤษฎีและภาคปฏิบัติการในการเลี้ยงไก่พันธุ์พื้นเมือง การทำโรงเรือน และการทำอาหารไก่จากวัสดุธรรมชาติ สามารถลดค่าใช้จ่ายต้นทุนการเลี้ยงไก่ได้ นอกจากนี้ยังสามารถนำไก่ที่โตเต็มที่ไปจำหน่าย สร้างรายได้ให้แก่ครัวเรือนอีกด้วย

2. อบรมเชิงปฏิบัติการ เรื่อง การส่งเสริมอาชีพเกษตรกรรมเพาะปลูกพืชผักสวนครัว จำนวน 6 ครัวเรือน

หลังจากการเข้าร่วมอบรม เจ้าของครัวเรือนและผู้เข้าร่วมอบรม มีความรู้ ทักษะ และเทคนิคเชิงลึกในการดูแลพืชผักสวนครัวด้วยตนเองในระยะยาว ทำให้ลดค่าใช้จ่ายในครัวเรือนได้เป็นอย่างดี และสามารถนำความรู้ที่ได้รับมาพัฒนาต่อยอดในการประกอบอาชีพแสริม สร้างรายได้ให้แก่ครัวเรือนเพิ่มมากขึ้น

3. อบรมเชิงปฏิบัติการ เรื่อง การส่งเสริมอาชีพการเลี้ยงไก่ไข่ มีครัวเรือนเข้าร่วม จำนวน 6 ครัวเรือน

หลังจากการเข้าร่วมอบรม เจ้าของครัวเรือนและผู้เข้าร่วมอบรม มีความรู้ ทักษะ และเทคนิคเชิงลึกในการดูแลการเลี้ยงไก่ไข่ด้วยตนเองในระยะยาว มีไข่ไก่สำหรับรับประทานภายในครัวเรือนทำให้ลดค่าใช้จ่ายในครัวเรือนได้เป็นอย่างดี และมีประโยชน์ต่อสุขภาพสมาชิกในครัวเรือน

4. อบรมเชิงปฏิบัติการ เรื่อง การส่งเสริมาอาชีพการปลูกผักไฮโดรโปนิกส์ จำนวน   
2 ครัวเรือน

หลังจากการเข้าร่วมอบรม เจ้าของครัวเรือน ได้รับการสนับสนุนการสร้างโรงเรือนสำหรับปลูกผักไร้ดิน และได้รับการฝึกอบรมความรู้ในเรื่องการปลูกผักไร้ดิน ทำให้เจ้าของครัวเรือนสามารถประกอบเป็นอาชีพได้อย่างต่อเนื่อง สร้างรายได้ให้แก่ครัวเรือนอีกทางหนึ่ง

5. อบรมเชิงปฏิบัติการ เรื่อง การส่งเสริมอาชีพการทำขนมหวาน จำนวน 3 ครัวเรือน

หลังจากการเข้าร่วมอบรม เจ้าของครัวเรือนและผู้เข้าร่วมอบรม ได้มีความรู้และทักษะการทำขนมหวาน ได้แก่ การทำขนมจีบ ขนมบัวลอยแฟนซี ข้าวเหนียวคอนโด และ ฟักทองสังขยา นอกจากนี้ เจ้าของครัวเรือนยังได้รับวัสดุอุปกรณ์ในการทำขนม ทำให้สามารถนำความรู้และวัสดุอุปกรณ์ที่ได้รับมาประกอบอาชีพ และสร้างรายได้แก่ครัวเรือน

6. อบรมเชิงปฏิบัติการ เรื่อง การส่งเสริมอาชีพการทำขนมไทย จำนวน 2 ครัวเรือน

หลังจากการเข้าร่วมอบรม เจ้าของครัวเรือนและผู้เข้าร่วมอบรม ได้มีความรู้และทักษะในการทำขนมทองพับไว้สำหรับรับประทาน นอกจากนี้ เจ้าของครัวเรือนยังได้รับวัสดุอุปกรณ์ในการทำขนมทองพับซึ่งสามารถนำมาใช้สำหรับประกอบอาชีพทำขนมไว้จำหน่ายภายในชุมชนได้อีกด้วย

7. อบรมเชิงปฏิบัติการ เรื่อง การส่งเสริมอาชีพการทำสบู่สมุนไพร จำนวน 2 ครัวเรือน

หลังจากการเข้าร่วมอบรม เจ้าของครัวเรือนและผู้เข้าร่วมอบรม ได้มีความรู้และทักษะในการทำสบู่สมุนไพรไว้สำหรับใช้ในครัวเรือน ทำให้ลดรายจ่ายภายในครัวเรือน นอกจากนี้ เจ้าของครัวเรือนยังได้รับวัสดุอุปกรณ์ในการทำสบู่ ซึ่งสามารถนำมาใช้สำหรับประกอบอาชีพและต่อยอดการทำสบู่สมุนไพรไว้จำหน่ายสร้างรายได้ให้แก่ครัวเรือนอีกด้วย





**ปัญหา อุปสรรคและข้อเสนอแนะ**

**ปัญหา อุปสรรค**

1. ครัวเรือนไม่สามารถเลี้ยงไก่ได้อย่างมีประสิทธิภาพเนื่องจากมีค่าใช้จ่ายที่ต้องรับผิดชอบ

ค่อนข้างสูง และมีความเสี่ยงที่ไก่พื้นเมืองเป็นโรคระบาด

2. ครัวเรือนไม่มีพื้นที่เพียงพอในการทำโรงเรือนไก่

3. ครัวเรือนไม่กระตือรือร้นที่จะพัฒนาการเลี้ยงไก่เพื่อเพิ่มรายได้ให้แก่ครอบครัว

4. เจ้าของครัวเรือนมีสภาพร่างกายพิการ ทำให้ไม่สะดวกในการเคลื่อนไหวร่างกาย จึงเป็นอุปสรรคต่อการประกอบอาชีพ

5. ครัวเรือนอื่น ๆ ที่อยู่ในพื้นที่ใกล้เคียงมีความประสงค์ต้องการรับการฝึกอบรมอาชีพเพิ่มเติมด้วย

6. การปลูกผักแบบไร้ดินต้องอาศัยพลังงานไฟฟ้า ทำให้เกิดค่าใช้จ่ายด้านสาธารณูปโภคเพิ่มมากขึ้น

7. บ้านพักครัวเรือนห่างไกลจากตลาดที่จะนำสินค้ามาจำหน่าย และไกลจากแหล่งวัตถุดิบ

เช่น ของสด ผักสด ถุงใส่ของ และกล่องใส่ขนม

8. การประสานงานกับผู้นำชุมชนค่อนข้างไม่ได้รับความร่วมมือ

9. อาชีพการทำขนมหวานสามารถทำได้ง่าย ทำให้มีคู่แข่งหลายราย และไม่สามารถตั้งราคาขายให้สูงได้ จึงทำให้ได้กำไรน้อยด้วย

**ข้อเสนอแนะ**

การจัดโครงการบริการวิชาการครั้งต่อไป มหาวิทยาลัยควรสนับสนุนงบประมาณเพื่อต่อยอด การให้ประโยชน์แก่ชุมชนและเพิ่มจำนวนผู้เข้าร่วมอบรม โดยหัวข้อที่ชุมชนต้องการ ได้แก่

1. การแปรรูปสินค้า เช่น การถนอมอาหาร

2. การหาช่องทางการตลาดในการจัดจำหน่ายสินค้า

3. การสร้างสินค้าและแบรนด์ผลิตภัณฑ์เป็นตนเ/อง หรือการรวมกลุ่มวิสาหกิจชุมชน

4. การให้ความรู้ด้านการทำบัญชีครัวเรือน

5. การให้ความรู้ด้านทฤษฎีและการฝึกปฏิบัติ ในอาชีพที่เกี่ยวข้องกับหัตถกรรม

โดยใช้วัตถุดิบที่มีในท้องถิ่น

6. การนำพืชในท้องถิ่นมาหมักเป็นปุ๋ยชีวภาพ

7. การนำเศษอาหาร และพืช มาหมักเป็นอาหารสัตว์ เพื่อลดต้นทุนในการผลิต